Nē, nē, nē. Ej, ej.
Gribēju pārliecināties, ka pārvedi Vaiatu mājās.
Tā, labi. Skaidrs. Man jāpārslēdzas ballītes režīmā.
Pasveicini visus.
Labi, es tevi ļoti mīlu. Sazvanīsimies vēlāk. Atā!
Sveiki, dārgumiņ!
Čau, mīlulīt!
Pastāsti, kas notika, kamēr es pirku smalkās salvetes.
Izstāsti man visu.
Izstāstīsi vēlāk.
SAMANTA
Sveika, Londona! Kā sviežas, kundze?
Mans reiss ir pārcelts trīs stundas vēlāk. Es nepaspēšu.
Uz ko tu nepaspēsi?
Uz Pēdējo vakarēdienu.
Miranda un Šarlote visu izstāstīja.
Gribēju tevi pārsteigt.
Apžēliņ! Tev izdevās. Esmu ļoti pārsteigta.
Migla beidzot ir izklīdusi, bet apkalpes darba stundas beigušās.
Velns, esmu pārskaitusies.
Nē, nē, neuztraucies. Satiksimies rīt.
Mīļā, es tikko izbraucu no Hītrovas.
Biju paredzējusi rīt no rīta lidot atpakaļ.
Pagaidi. Tu grasījies ierasties Ņujorkā tikai uz vienu vakaru?
Man taču vajadzēja atvadīties no tava dzīvokļa.
Tāpēc ieslēdz skaļruni.
Labi.
Ieslēdz skaļruni un pacel augstāk telefonu.
Labi, skaļrunis ieslēgts.
Paldies par visu, tu, sasodīti pasakainais dzīvokli.
Samanta, tu runā britu dialektā?
Kas ir Samanta?
Šeit Anabella Bronstīna no Indijs.
Paldiesiņš un atiņā!
Lai tev izdevies vakars!
Paldiesiņš! Atā!
Nē, nē! Neiet laukā, nestaigāt pa gaiteņiem.
Nē. Nestaigāt pa kāpnēm.
Nē.
Nē, nē, nē.
Man jau pietiek dramatisku notikumu.
Celies un velies, miegamice!
Entonijs ir ieradies!
Ko? Ko?
Ko viņš grib?
Esot tev rakstījis, ka brauc šurp.
Ak tā? Kur mans telefons?
Kaut kur "Margaritas" krūkā.
Pareizi.
Ko viņš grib?
Aprunāties par savas pakaļas nevainības zaudēšanu.
-Ko? -Konkrētāk par to,
-vai vajadzētu vai nevajadzētu. -Nu...
Bērnu klātbūtnē taču par to nerunāja, ko?
Nē, nē, tikai manā klātbūtnē.
Kā man veicas. Nē, bērni ir prom.
Pamodināju un palaidu bez tavas palīdzības.
Es visu nespēju, Šarlote!
Nespēju skaļi parunāt, tāpēc, lūdzu, ieklausies.
Tu nedari visu.
Tu esi pagatavojis dažas brokastis un šo to izdarījis mājās,
tāpēc tev tā šķiet, bet patiesībā
tu izdari pašu minimumu no tā, ko prasa no manis un citām sievietēm...
Nē, ko no viņām sagaida mājās
gadu no gada, gadu no gada.
Bet tagad es lūdzu... Nē, nē.
Es sagaidu, ka tu man palīdzēsi ar vienu daļu,
nevis ar visu,
jo es mīlu savu darbu.
Un man tas padodas.
Es gribu to darīt arī turpmāk,
izņemot piedzeršanos līdz nemaņai.
Jā, tas ir prātīgi.
Tāpēc man vajag tavu palīdzību un atbalstu,
nevis solījumus palīdzēt un atbalstīt.
Tu varētu mani atbalstīt,
paskaidrojot Entonijam, ka es neesmu runājama.
Pirmoreiz dzirdu terminu "pakaļas nevainība".
Nomazgā leti, lai viss būtu atšķirīgs.
-Saprati, Viktor? -Nē. Angliski, Stīv.
Labi. Tagad tīrīsim eļļas savācējus.
-Vieglāk, vai ne? -Jā.
Tev ir ciemiņš.
Pārsteigums!
Tātad nosaukums būs jāmaina?
Nē. Ļoti vēlos kādu laiciņu būt cits cilvēks.
Cerams, Polam pēdējos gados gājis labāk nekā man.
Ak tik slikti?
Miranda...
šķiet, ka joprojām neesmu izkāpis no "Ciklona".
Brīnums, ka galva nav sašķīdusi pret asfaltu kā arbūzs.
Reiz tā notika ar vienu absolventu.
Tāpēc es negāju uz izlaiduma balli. Arī tāpēc, ka mani neuzaicināja.
Kas tiem pajoliņiem bija uznācis?
Jā, vai ne?
Nevajadzēja braukt šurp. Man viss ir kārtībā.
-Jā. -Tagad ir labi.
Viss palicis pagātnē.
Redzi, tāpēc es atbraucu.
Negribu piederēt tikai tavai pagātnei.
Negribu dzirdēt par tavu dzīvi no Kerijas.
Negribu, lai tu aizmirsti mani vai mūs.
Saprotu, ka tu varētu to vēlēties, bet...
ja tas maz ir iespējams,
es gribētu būt tavā tagadnē
un varbūt arī nākotnē.
Ja tu būtu ar mieru.
Bet tikai kā draugi, vai ne?
Cerams, negrasies mest kažoku otrādi un atkal kļūt heteroseksuāla?
Jo tam karuselim es netuvošos.
Jā. Es arī.
Nav tā, ka gribētu, jo...
Es negribu.
Prātīgi.
Tu daudzējādā ziņā biji prātīgs.
Prātīgi nopirki māju Bruklinā un pārcēli mūs turp.
Tagad mēs tādu māju nevarētu nopirkt.
Tev bija taisnība, ka esam labi vecāki.
Jā, neesam viņu nogalinājuši.
-Pagaidām. -Jā.
Tev nebija taisnība vienīgi par mums.
Nē.
Man jau sen bija taisnība par mums.
Jā.
Jā?
Džīn, tikko saņēmu tavu ziņu. Būtu aizgājusi pie tevis uz kabinetu.
Nekas. Man jāsakrāj 10 000 soļu.
Atlikuši tikai 9000.
-Piesēdīsim? -Jā. Protams.
Dažs labs ir ievēlēts prestižajā Amerikas Tieslietu institūtā.
Un tas neesmu es.
Es esmu prestižs jau 15 gadus.
Tu mani pieteici tikai pirms nedēļas.
Teici, ka valdes lēmums kādu laiciņu būs jāgaida.
Parasti tā ir,
bet, kad runa ir par spožo, neatlaidīgo pasniedzēju Naiju Volisu
no Kolumbijas Universitātes,
balsojums bija ātrs un vienbalsīgs.
Pat vecais Lerijs piekrita.
-Kas ir vecais Lerijs? -Mans pretinieks.
-Kaut kas neticams. -Naija...
tu esi dārgakmens.
Kolumbijā visi to zina.
Un tagad arī Amerikas Tieslietu institūts vēlas redzēt tevi savā kronī.
Pat vecais Lerijs.
Man šis vecais Lerijs sāk patikt.
Tici man, nepatiks.
Sveika! Kā pagāja diena?
Lieliski.
Esmu vienbalsīgi ievēlēta Amerikas Tieslietu institūtā.
Apsveicu, tas ir kolosāli!
Jā, ir.
Zini, ko es darīju, saņēmusi šos brīnišķīgos jaunumus?
Paņēmu telefonu, lai pavēstītu Andrē Rašadam,
bet tad es atcerējos.
Vai nav nožēlojami?
Naija...
tev ir lieliska dzīve.
Tu esi mīlēta štata pasniedzēja
vienā no labākajām juridiskajām fakultātēm pasaulē.
-Tu vēlējies šādu dzīvi. -Jā.
Tikai nav vīrieša, ar ko to dalīt.
Nu re.
Esmu to pateikusi.
Man šovakar negribas būt cilvēkos.
Aizrakstīšu Kerijai, ka nebūšu.
Saprotu, bet drīkstu teikt divus vārdus?
"Michelin".
Šefpavārs.
"Michelin" šefpavāra ēdiens ļaus man justies labāk?
Labāk, nekā paliekot mājās.
-Un tev ar Če būs zibensnovedējs. -Abas esam ieguvējas.
Ak dievs, galds ir krāšņs.
Paldies. Jā.
Tiešām atļāvos iztrakoties - vai nu tagad, vai nekad.
-Sveiki! Lūdzu. -Čau!
Esmu klāt!
-Čau! Esmu klāt! -Sveiki!
Ak dievs, Kerij.
-Kerij, tik smalki! -Paldies.
Atceries, kā mēs te sēdējām
un ēdām no kartona kārbiņām aukstas nūdeles ar sezamu?
Jā, noteikti atceros. Jā. Kur ir Harijs?
Aizķēries darbā, bet būs.
Jāiet pārraudzīt, kas notiek.
-Jums ir dzērieni? -Jā.
Nuja. Labi.
Kerij, tu nezini, no kā ir tas plankums griestos?
Nē, bet tas tagad ir tavs plankums.
-Sveiks, skaistais! -Kā iet?
Tu dzer! Vai, piedod. Vēl nedrīkstēju zināt?
Mēs to zaudējām.
Spontānais aborts.
-Ak dievs... -Ne šeit.
Piedod, ka kavēju. Piedod. "Apple Store" gāja kā trakomājā.
-"Apple Store"? -Tavs jaunais "iPhone 14 Pro Max".
Bliežam ar lielgabalu, ko?
Viņai vajag maksimālu jaudu un iespējas, jo darbā viņa ir īsts nazis.
Labvakar, kungi!
Kurp tu laidies? Smalkais pavārs ir izgāzies?
Nē, viņš ir ļoti smalks.
Tā kā manā dzīvoklī ir tikai leļļu cepeškrāsns,
Lizete atvēlējusi viņam savu smalko geju virtuvi.
Viņa ir ļoti laipna.
Dabūja manu dzīvokli par tādu cenu, ka nekas cits neatliek.
-Drīz tiksimies? -Jā.
-Labi. Jāaprauga kaķēns. -Aiz tevis.
Ja tāpēc jutīsies kā sieviete, tad aiz manis.
Beidz blenzt uz manu pakaļu, tā nav šāvakara ēdienkartē.
-Sveiki! Priecājos redzēt. -Sveiki! Paldies.
Čau! Esmu Lizete, Kerijas kaimiņiene no pirmā stāva.
Čau! Esmu Če.
Jā, zinu. Man patika jūsu raidieraksts.
Vai gaidāma kāda jauna liela komēdijas izrāde?
Nē. Pašlaik ne.
Patiesību sakot, es tevi nepazīstu,
diez vai vēl kādreiz tiksimies, tad kāpēc ne?
Jā. Uz priekšu.
Man ir pārejas periods.
Jā, emocionālā ziņā.
Jā, vecā "es" ir pagalam, bet jaunā vēl nav radusies.
Tu esi kūniņas stadijā.
Jā, man bija tāpat, kad pārcēlos šurp no Losandželosas.
Tas var būt tiešām smagi.
Bet reiz kādā dienā pamodos un uztaisīju šo tauriņgredzenu.
Kā atgādinājumu par metamorfozi.
Man arī ļoti patīk tauriņi. Saprotu visu burtiski...
Ko es redzu!
Kā iet, čomiņ?
Nebiji redzēta, kopš uzmeti mūs tā tizlā TV seriāla dēļ,
kurā tu izgāzies kā sūda sēta.
Man vismaz bija pilotsērija
Tev nedotu pat tizlu pilotsēriju, kurā izgāzties.
-Čau! Smouka. -Lizete.
Tā komiķi pauž mīlestību.
-Nu, iedod man to, ko man vajag. -"Zoloft"?
-Sveiki! -Kerija Bredšova. Apskaujamies!
"Bītli" atkal ir kopā!
Labi.
Es sargāju tevi, tu - mani.
Es nepazīstu šos cilvēkus un man nav noskaņojuma tērzēt.
Labvakar!
-Čau! -Esam pazīstami?
-Jā. -Izskaties ļoti redzēta.
Mēs tikāmies "Bar T" Bruklinā. Pirms kāda laiciņa.
"Bar T" ir mans bārs.
Piedod, negribēju izslēgt tevi. Tusēns Feldmens.
-Tu esi "Michelin" pavārs! -Jā.
"Bar T". T ir Tusēna iniciālis.
-Jā. -Labi.
Un tu esi "Valnis". Izmantoji savu somiņu kā valni.
Pieķēri! Man bija milzīga soma, un tu to pateici.
Viņš man to pateica.
Un tu esi precējusies.
Vairs neesmu.
-Skaidrs. -Tu drīksti kāpt augšā.
-Un mana aizmugure? -Tai nekas nekaitēs.
-Tiksimies augšā. -Labi, paldies.
-Pasniedzēja Naija Volisa. -Pasniedzēja Volisa.
-Drīksti saukt par Naiju. -Naija, priecājos atkal satikt.
Priecājos satikt, šefpavār.
-Priekā! -Jā. Priekā!
-Tevi neatlaidīs? -Viss kārtībā. Neuztraucies.
Mēs nedrīkstam sabojāt Kerijas vakaru.
Es nekad vairs neatkārtošu tos jokus un nepieminēšu tevi uz skatuves.
Ļoti nožēloju, ka sāpināju tevi.
Biju izbrīnīta. Domāju, ka šķīrāmies draudzīgi.
Jā, es arī tā domāju.
Bet tu neatbildēji uz diviem zvaniem
un ignorēji ziņas.
Bet ne jau tāpēc es jokoju, man tas šķita smieklīgi.
Es neprotu izbeigt attiecības. Piedod. Tie joki nebija smieklīgi.
Atļaušos nepiekrist.
Bet, Če... Mēs?
Kas tas bija?
Miranda, mēs bijām katastrofa.
Nuja, bet laba katastrofa, vai ne?
Kurā nav bojāgājušo un var izkāpt no vilciena citā vietā,
kur bija jānokļūst
un kur var aizvest tikai tas vilciens. Es gribu tam ticēt.
Labi. Mēs bijām laba katastrofa.
Izbeidz!
-Paldies. -Nav par ko.
-Jums tur viss kārtībā? -Jā.
Sveicu Pēdējā vakarēdienā!
Priecājos atkal satikt.
Es arī, paldies, ka atnācāt.
Jā, zinu to vietu!
Ļoti mīlu Romu. Vai tu pēc tās neilgojies?
Vispār drīz došos atpakaļ.
Tiešām? Kad?
Domāju, ka nākammēnes.
-Bet tu taču atgriezīsies? -Neesmu drošs.
Izdevniecības Ņujorkā ir diezgan...
Kā to saka?
Kad nevar tikt tālāk,
izlauzt ceļu.
Tas aptur. Kā siena.
Necaursitamas.
Necaursitamas, jā.
Es tā jūtos Ņujorkā.
Skaisti, Harij. "Skrablā" tu noteikti visus satriec.
Nē, nē. Es iznīcinu. Vēl trīs punkti.
Man ļoti patīk šī glezna.
Paldies. Īsti nesaprotu, vai šī dāma uzdzīvo ar pilnu krūti
vai piedalās nogurdinošā deju maratonā.
Atvainojiet. Man jāatbild.
Protams.
Panāc šurp.
Palīdzēsi?
Nē, piedod, es vairs nepūlēšos.
Es atzinos mīlestībā, un pēkšņi viņš atkal pielīp telefonam?
Tiešām? Vienmēr pielipis telefonam? Jo viņš tikko stāvēja te iesprostots
un klausījās, kā vāvuļoju par krāmu bodes gleznu.
Nevajadzēja pirmajai atzīties mīlestībā.
Šādu kļūdu es pieļāvu tikai 1990. gadā kā aizvietotāja juridiskajā birojā.
Es to pateicu skaistam jaunākajam partnerim, ar kuru satikos.
Nākamajā dienā mani atlaida, jo es esot tikai aizvietotāja.
Tu biji aizvietotāja.
Viņam tas bija izdevīgi.
Tā tas sākas. Ravi attālinās.
Viņš nespēj novērst acis no tevis.
-Nē... -Tu... Nē, nē.
Tu pati attālinies.
Man šķiet tāpēc, ka varbūt tu esi nobijusies.
Tas varētu būt kaut kas īsts.
Tas varētu būt tas, ko esi gaidījusi,
un varbūt esi pārbijusies līdz nāvei.
Tagad...
ievelc elpu.
Ievelc elpu.
Tu neesi aizvietotāja.
Laipni lūdzu.
Piedod, zvanīja studija.
-Neko nevar darīt. -Nekas.
-Vēl vienu glāzi, dārgā? -Jā.
Lūdzu, atnes viņai lielu glāzi kaut kā stiprāka.
Es neļauju sevi drāzt, un tu pamet valsti?
Ne tikai tavas pakaļas dēļ.
Tu vienmēr atrodi ieganstus, lai mani kaut kur neielaistu.
Pārāk jauns, pārāk vecs, dzejnieks, sfinkters.
Varat iedomāties, kāds skapis?
Ak dievs, viņa atstājusi man krūšturus!
-Tonij, tas... -Beidz mani saukt par Toniju!
Pie vainas nav tava pakaļas siena, bet citas tavas sienas.
Taisnība. Vaina ir manī.
Man ir kompleksi. Tā ir.
Biju iemīlējies tikai reizi mūžā, un viss notika pēc mana prāta.
Tu mīli mani?
Vai tad vēl neesmu atzinies?
Vēl viena siena.
Ir diezgan vēls, bet Kurpīte gribēja sasveicināties.
Viņu sauc Kurpīte?
Jā, vārds ar divējādu nozīmi.
Ziniet, "kurpe" un "kur", proti: "Kur lien? Laukā no kurpes!"
Viņai jau sen jāguļ, tāpēc nolikšu mazulīti gulēt.
Pasaki arlabunakti, mazulīt!
Pasaki arlabunakti!
Arlabunakti!
Piedodiet. Atvainojiet.
Piedodiet.
Liza, te es.
Tev viss kārtībā?
Tā notika, jo es tā vēlējos?
Nē, tā nenotika, jo tu tā vēlējies.
Neuzdrošinies tā domāt.
Izmet šo domu no savas skaistās galvas.
Es jūtos tik...
vainīga par visu, ko teicu.
Tev ir jūtas. Mums abiem ir jūtas.
Es arī biju šokā, bet domas ir tikai domas.
Un tev nav jājūtas vainīgai par tām.
Tam nebija lemts notikt.
Dievs paredzējis mums ko citu.
-Jā. -Jā.
Vai visi, lūdzu, varētu apsēsties?
Vakariņas ir galdā.
Gribi iet prom?
Nē. Nē.
Galds ir tik skaists.
Labi.
-Šo esmu nosaucis "Baudiet olīvas". -Labi.
Sāciet ar zaļo
un pēc tam ņemiet melno.
Kad būsiet apēduši melno olīvu,
uzreiz nolaiziet karotīti, kas ir uz šķīvja.
Uz tās ir mandarīnziedu esence.
Karote jālaiza pēc melnās?
Tieši to es vēlos.
Kāda garšas eksplozija. Negaidīti.
-Ļoti garšīgi. -Jā.
-Uz priekšu? -Labi, aiziet.
Labi, aiziet.
Tas bija brīnišķīgi.
Atkal studija. Man jāatbild.
Tu pat nenolaizīji karotīti.
Kādus pārsteigumus vēl esat mums sagatavojis, šef?
Būs vien jāpagaida, tad uzzināsiet.
Noīrējiet istabu!
Nē, nekādā gadījumā.
Nē. Vai tas ir skaidrs, draugs?
Pasaki to Ēģiptes kino komisāram un tūliņ pat atzvani man.
Ravi, tas ir pamatēdiens. Tu aizgāji uzkodu laikā.
Ēģipte izmainījusi datumu, kad drīkstu filmēt pie Lielās sfinksas.
Producents grib samainīt Ņujorkas un Kairas datumus.
Nevari uzbūvēt putuplasta sfinksu
"Yankee" stadionā vai kur citur?
Vai tad jūs, kinoļaudis, tā nedarāt?
Velns! Ja gribu sfinksu, man tūliņ pat jāpamet Ņujorka.
Zini, kas nav sfinksa?
Tu. Viss ir skaidrāks par skaidru.
Es atzinos mīlestībā, un tu tagad...
Tu gribi teikt, ka es iestudēju viltus krīzi,
jo baidos no saistībām?
Kurš pieminēja bailes no saistībām? Es ne.
Bet tas ir diezgan izdevīgi.
Es atzinos mīlestībā, un tu laidies prom.
Un es atbildēju, ka mīlu tevi.
Jā, starp ziņām un "tiktokiem"
no visām esošajām un topošajām aktrisēm.
Man nav bijis ne "tik", ne "tok" kopš satiku tevi.
Un tu saproti, ko es ar to domāju, vai ne?
Beidz, Sīma, neesmu devis tev ne mazāko iemeslu
neticēt man vai manis teiktajam.
Tavas šaubas un nedrošība
ne tikai aizskar mani un manas jūtas,
bet arī to, kas mums ir un kas varētu būt.
Nezinu, kurā filmā tu tēlo ķerto,
bet tā noteikti nav mana filma.
Zvans no Ēģiptes. Redzi? Viss ir īsts.
Hallo? Ravi Gordijs.
Komisār, sveiki! Jā.
Labi.
Nu ko...
sakarā ar to, ka es atbrīvojos no šī dzīvokļa...
kas man bijis ārkārtīgi svarīgs,
vēlos, lai katrs pie šī galda
pasaka, ko viņš vēlas palaist vaļā.
Tikai vienu vārdu.
Citādi būs jāpaliek te visu nakti.
Pareizi. Tātad viens vārds.
Un nedrīkst atkārtoties.
Ja kāds pateicis jūsu vārdu, jāizdomā kaut kas cits.
Tādi ir noteikumi.
Če, ko tu gribi palaist vaļā?
Noteikumus.
Labi, turpinām pa apli. Smouka?
Konkurēšanu.
Labi, mana kārta.
Ko gribu palaist vaļā. Viens vārds.
Es zinu. Smouka.
-Es tevi neieredzu. -Nē. Nopietni, nopietni.
Nervozitāti. Gribētu palaist vaļā nervozitāti.
Kontroli.
Romu.
Soctīklus.
Vienā vārdā.
Labi.
Neuzticēšanos.
-Vakardienu. -Arī vakardienu.
Ģēniji domā līdzīgi.
Cits vārds.
Nožēlu. Nē. Nē, nē.
Vainu.
Saldumiņ!
-Tas bija mans vārds. -Piedod.
Labi, cits vārds.
Nē. Piedod, Kerij.
Nekas.
Es atbrīvojos no vainas.
Vai es...
-Vai es varētu pēc tam? -Jā.
Paldies.
Bailes.
Piedodiet. Pārāk reāli? Man šķiet, ka...
Nē, šķiet, mēs visi pārāk baidāmies to pateikt.
Privātīpašnieciskumu.
Ierobežojumus.
Cerības.
Lai būtu skaidrs, es nerunāju par sapņiem
vai vēlēšanos, lai kaut kas notiek.
Tas ir svarīgi. Es runāju par to,
ka mēs pieņemam, ka viss notiks tā, kā mēs domājam,
šādu vai tādu iemeslu dēļ,
jo nekad nevar zināt, ko nesīs rītdiena,
un tas var būt kaut kas lielāks,
nekā cilvēks vispār cerējis.
Kerij, tas bija daudz vairāk nekā viens vārds.
-Priekā! -Priekā!
-Par jums visiem! -Par tevi!
-Priekā! -Priekā!
Tu ne reizi neteici, ka jums abiem bija...
Draugi, zvanīja mana priekšniece.
Kaut kas atgadījies mūsu lietas sakarā,
bet viņa nevar atstāt bērnu,
tāpēc lūdza, vai es nevarētu šovakar uzstāties "BBC" tiešraidē.
-Ak dievs! -Jā!
Paldies, Kerij. Ballīte bija kolosālas!
-Paldies! -Lai veicas!
Jā, mēs skatīsimies!
-Drīkstu aizvest mājās? -Paldies.
Tu teici, ka dzīvo Hārlemā, es - Bruklinā.
Mans mīļākais ceļš uz Hārlemu ved caur Bruklinu.
Atvainojiet.
Kas noticis? Kur tu tā steidzies?
Mani rādīs "BBC"!
Taksi! Taksi!
Paldies.
Paldies, ka apstājāties.
Labvakar! Uz "BBC" studiju 52. ielā.
Zini, cik nedaudzi režisori vispār saņēmuši atļauju
filmēt pie Lielās sfinksas?
Tikai 12.
Tas tev nekādi nepalīdz.
Ir risinājums.
Brauc man līdzi uz Kairu. Tikai pieci mēneši.
Pieci mēneši smiltīs? Es valkāju augstpapēžu kurpes un strādāju Ņujorkā.
Bet tu esi pati sev priekšniece.
Es neatteikšos no karjeras
un savas ilgi veidotās personības vīrieša dēļ.
Un punkts.
Sapratu.
Tātad...
Ravi...
Man arī tas ir pa īstam. Nekad neesmu tā jutusies.
Gadiem esmu pēc tā ilgojusies.
Tagad tu dodies prom,
un es esmu nobijusies.
Sīma, tev ne no kā nav jābaidās.
Es atgriezīšos.
Tāpēc, ka mīlu tevi.
Un tāpēc, ka tu liki man parakstīt to dzelžaino īres līgumu.
Panāc šurp.
-Jūs tur jau gaida. -Pateicos. Sveika!
-Priecājos. -Baidos.
Tu būsi lieliska.
"BBC" ir gatava. Un tu?
Esmu gatava. Cerams.
Protams, esi.
Pēc piecām minūtēm viss būs galā, un mēs iesim iedzert.
Es nedzeru.
Domāju, ka iedzersi.
Labi.
Sākam.
Pieci, četri, trīs, divi...
Jā, mēs "Human Rights Watch" jau vairākus mēnešus
vērojam situāciju ar aizturētajiem migrantiem.
Bet pēdējo 48 stundu laikā
pieaugušas bažas
par pastiprinātu automobiļu kustību aizturēšanas vietā.
Tas izdevās... Izdevās labi.
Mana labākā ballīte.
Un tagad varu izbaudīt, kāds labums ir no mājdzīvnieka.
Sarunas bez atbildēm.
Čau!
Acumirkli. Tūliņ nākšu.
Sveiks! Domāju, ka esi Norfolkā. Kāpēc tu esi šeit?
Es zvanīju pie durvīm.
Laikam zvans beidzot salūzis. Tik daudz cilvēku.
Nesaki Lizetei.
Viņa mani ielaida.
Paskat tik.
Tu esi ienācis dzīvoklī.
Teici, ka nekad te nespersi kāju.
Gribi iedzert? Man ir viss.
Jā, varbūt alu.
Viss, izņemot alu.
-Sarkanvīnu? -Nē, tikai...
Iedzer tu.
Kāpēc? Man vajag iedzert?
Kur tava bagāža?
Man tās nav. Nāc apsēdies.
Bagāžas nav, jo uzreiz jābrauc atpakaļ.
Skaidrs.
Viņam mani vajag.
Jā, protams.
Nē, protams.
Paliec tur ar Vaiatu, cik ilgi vien vajag.
Nemaz nedomā braukt šurp, līdz būsi gatavs.
Diez vai es varēšu te atgriezties.
Ko tu runā?
Viņa organismā bija psilocibīna pēdas.
Sēnes, alus un autoavārija 14 gadu vecumā.
Kur tādas maģiskās sēnes vispār var ņemt?
Viņš būs rūpīgi jāpieskata.
Skaidrs, bet vai tu...
Tu gribi teikt, ka...
nebrauksi šurp
katru otro nedēļu kā iepriekš?
-Es... -Pagaidi, pagaidi.
Arī nedēļās, kad viņš būs pie Ketijas?
Tas notika, kad viņš bija pie Ketijas.
Viņš atgriezās lauku mājā, jo gribēja būt mājās.
Lauku māja ir viņa mājas. Es esmu mājas.
Ne tikai Vaiatam.
Zini, abiem pārējiem ir tikai 17 un 20.
Es vienmēr esmu bijis nemainīgais lielums viņu dzīvē.
Ketija braukā šurpu turpu uz Ķīnu un Angliju,
uz tekstilfabriku vai kopā ar savu draugu.
Es vienmēr biju klāt.
Man jābūt klāt.
Labi. Nu...
Es varētu...
Es varētu braukt pie tevis.
Zini, kad tu varēsi izrauties.
Nē, nē. Es domātu tikai par tevi.
Ak dievs.
Tu pat negrasies domāt par mani?
Protams.
Es visus šos gadus domāju vienīgi par tevi.
Neticami, ka esam atgriezušies tieši turpat.
Nē, nē, nē.
Neesam atgriezušies...
Neesam atgriezušies tieši turpat.
Kerij, paklausies.
Paskaties man acīs, klau.
Vienīgais...
Vienīgais,
ko es mīlu vairāk par tevi, ir mani puikas.
Man ir saistības pret viņiem.
Bet es tevi vēlreiz nezaudēšu.
Skaidrs? Es to nedarīšu.
Vienkārši dod man mazliet laika.
Cik daudz laika?
Līdz Vaiatam būs 20.
Tie ir vēl seši gadi.
Pieci - nākamnedēļ ir viņa dzimšanas diena.
Tikai pieci gadi.
Atceries, es Valentīndienā teicu, ka desmit gadi paskrēja kā...
Pieci gadi paies kā...
-Tu nenoknikšķināji. -Noknikšķināju.
Tik strauji, ka tu to nemaz nepamanīji.
Tie ir pieci gadi.
Domāju, ka palaidu vaļā.
Ko?
Cerības.
Panāc šurp.
-Pievienot "Wi-Fi" tīklam. -Gatavs.
Izveidot sejas vai pirkstu nospiedumu identifikāciju.
-Varbūt pasauksim Roko? -Nē, nē.
-Mīļā, kopā izdomāsim. -Labi.
Nesaprotu, kāpēc telefons neieslēdzas.
Varbūt jāizveido kaut kāds...
-Varam to pabeigt no rīta? -Nē, mīļais. Pabeigsim tagad.
Nē. Iedod man. Pati visu izdarīšu.
-Nē. -Nekad neesmu jutusies labāk...
Jā, protams, esmu.
-Tātad... -Tātad...
Tev ir kas ēdams?
Ēdams? Mēs tikko paēdām.
Jā, nu, es ne.
Jā. Jā, jā.
-Jā? -Nāc iekšā.
Varbūt viņš dusmojas uz mani, varbūt ne...
Es teicu: "Klau, Tom..."
Klau.
Lai notiek, kas notikdams...
Šis...
un šis...
nebija kļūda.
Nekas nenotiks.
-Sveika, Sīma! -Viņš vēl ir tur?
-Nē, aizbrauca. -Ravi arī.
Paklau, mēs nesēdēsim šajā karstajā pilsētā.
Esmu atradusi mums māju pie jūras.
Neesmu gatava braukt uz Hemptonsu.
Uz Hemptonsu?
Kerij, kurš pieminēja Hemptonsu?
Tātad es gaidīšu piecus mēnešus, bet tu - piecus gadus?
Varbūt sodu saīsinās. Par labu uzvedību.
Tu pareizi teici: mēs skrējām pretī mīlestībai.
-Un kur esam nokļuvušas? -Grieķijā.
Ja nu viņi neatgriezīsies?
Būs citi.
-Vīrieši? -Kokteiļi.
Atvainojiet. Atvainojiet!
Sveiki!
Un tā vienkārši
es pasūtīju vēl divus "Cosmopolitan".
Subtitrus tulkoja: Dace Andzane